Испания е превишила квотата си за бял марлин в Атлантическия океан (WHM/ATLANT). В съответствие с насоките, определени в Съобщение 2012/C 72/07, дължимото приспадане е било приложено съгласно Регламент за изпълнение (ЕС) 2017/1345 до пълния размер на наличната квота за бял марлин през 2017 г. Тъй като наличната квота за 2017 г. за бял марлин в Атлантическия океан е недостатъчна, с писмо от 9 август 2017 г. Испания поиска да приложи останалото количество за приспадане, включително нереализираните приспадания от предишни години, по отношение на квотата за 2017 г. за риба меч в Атлантическия океан северно от 5° с.ш. (SWO/AN05N). Това искане следва да бъде прието в съответствие с член 105, параграф 5 от Регламент (ЕО) No 1224/2009.
 (9)
 През 2016 г. Испания е превишила квотата си за бял тон в Атлантическия океан северно от 5° северна ширина (ALB/AN05N). С писмо от 20 юли 2017 г. Испания поиска дължимото приспадане да се разсрочи за период от три години. С оглед на предоставената информация и като се има предвид, че в параграф 5 от Допълнителна препоръка 13—05 на ICCAT по отношение на програмата за възстановяване на северноатлантическия бял тон (12) се предвижда, че прекомерният улов трябва да се приспадне в срок от максимум две години, може да бъде прието по изключение равно разпределяне на приспадането за период от две години.
 (10)
 Освен това испанските органи в областта на рибарството са установили, че на Комисията са били предадени грешни данни за улова за 2016 г. по отношение на белия тон в Атлантическия океан северно от 5° с.ш. Въз основа на коригираните данни, предадени от Испания на 4 август 2017 г., става ясно, че квотата на Испания за бял тон в Атлантическия океан северно от 5° с.ш. е била превишена с по-малка стойност от стойността, взета предвид при приспаданията, установени с Регламент за изпълнение (ЕС) 2017/1345. Поради това приспадането от квотата на Испания за 2017 г. за бял тон в Атлантическия океан северно от 5° с.ш. следва да бъде коригирано.
 (11)
 След публикуването на Регламент за изпълнение (ЕС) 2017/1345 португалските органи в областта на рибарството са установили, че на Комисията са били предадени грешни данни за улова за 2016 г. по отношение на рибата меч в Атлантическия океан северно от 5° с.ш. (SWO/AN05N). Въз основа на коригираните данни, предадени от Португалия на 22 август 2017 г., става ясно, че квотата на Португалия за риба меч в Атлантическия океан северно от 5° с.ш. е била превишена с по-малка стойност от стойността, взета предвид при приспаданията, установени с Регламент за изпълнение (ЕС) 2017/1345. Поради това приспадането от квотата на Португалия за 2017 г. за риба меч в Атлантическия океан северно от 5° с.ш. следва да бъде коригирано.
 (12)
 На 17 май 2017 г. Литва отправи искане да актуализира декларациите си за улова на скумрия във водите на Съюза от IIa, както и във водите на Съюза и норвежките води от IVa (MAC/*4A-EN). Въз основа на актуализираните данни, предадени от Литва на същата дата, става ясно, че квотата на Литва за 2016 г. за скумрия е била превишена